Brandewyn dalk binnekort goedkoper | Maroela Media
Die prys van brandewyn gaan waarskynlik afwaarts aangepas word. Die tesourie het aangekondig hy oorweeg dit om belasting op dié drank te verlaag.
Die vervaardiging van brandewyn is ŉ omslagtige proses wat ook onderhewig is aan ŉ verouderingsproses. “Die hoë belastingvlak waarteen brandewyn belas word, benadeel hul mededingendheid in die mark. Vyf liter wyn word gebruik om ŉ liter brandewyn te vervaardig,” lui die verklaring van die tesourie.
Die tesourie het verder gesê ander drank soos whiskey, jenewer (gin) en vodka word bevoordeel, omdat hulle nie aan so ŉ duur en uitgerekte produksieproses onderhewig is nie. “Die vraag na brandewyn het in die afgelope dekade gedaal.”
Daar word beplan om die belastingvlak met 10% oor die volgende twee jaar afwaarts aan te pas. Die tesourie hoop dié stap sal brandewynvervaardigers meer mededingend maak.
If all else fails, verlaag die belasting op drank! Kan jy jou meer!
Ek moes net seker maak oor vandag se datum. Wel dit is goeie nuus. Hoop net die korting kom deur na die gebruiker
Solank die verbruiker net die verskil sien aan die einde van die dag en dit nie alles in die groot manne se sakke beland nie. Distell (SAB 40% aandeel) – Richelieu, Klipdrift, Olof Bergh.
Ek het iets ontdek wat Coca-Cola se smaak hondervoudig verbeter…..en ek het dit selfs vir hulle gesê!! BRANDEWYN!!!
Ai wat sal ek nou sê. Lekker man, lekker.